**OSNOVNA ŠKOLA ZEMUNIK**

ELABORAT

o internom sustavu i provedbi uzbunjivanja, obavješćivanja i prijemu priopćenja

veljača, 2024.

Sadržaj:

|  |  |  |
| --- | --- | --- |
| I. | Zakonska osnova za donošenje elaborata | 4 |
| II. | Mjere aktivnosti koje su utvrđuju elaboratom | 4 |
| III. | Objekti u kojima se osigurava interni sustav uzbunjivanja | 4 |
| IV. | Resursi za provedbu internog i javnog uzbunjivanja | 4 |
| V. | Upute o korištenju resursa za uzbunjivanje i obavješćivanje | 5 |
| VI. | Osobe zadužene prijam i priopćenje o vrsti opasnosti i mjerama koje je potrebno poduzeti | 6 |
| VII. | Odgovorne osobe za provedbu mjere uzbunjivanja i obavješćivanja | 6 |
| VIII. | Provjera internog sustava uzbunjivanja, obavješćivanja i prijemu priopćenja | 6 |
| IX: | Ostale odredbe | 7 |
| X. | Prilozi | 8 |
|  | I. Odluka o odgovornim osobama zaduženim za prijem priopćenja nadležnog centra 112 o vrsti opasnosti i mjerama koje je potrebno poduzeti | 9 |
|  | II: Odluka o odgovornim osobama za provedbu uzbunjivanja i obavješćivanja | 11 |
|  | III. Popis radnika osposobljenih za rukovođenje evakuacijom i spašavanjem | 13 |

Na temelju članka 39. Zakona o sustavu civilne zaštite („Narodne novine”, broj: 82/15. i 118/18., 31/20., 20/21. i 114/22.) i članka 3. Pravilnika o tehničkim zahtjevima sustava javnog uzbunjivanja stanovništva („Narodne novine”, broj: 69/16.), ravnateljica OŠ Zemunik, Zemunik Donji, Božena Župan, dipl. bibl. i dipl. uč., u daljnjem tekstu: Škola, dana 13. veljače 2024. godine, donosi:

# ELABORAT O INTERNOM SUSTAVU UZBUNJIVANJA, OBAVJEŠĆIVANJA I PRIJEMU PRIOPĆENJA

## ZAKONSKA OSNOVA ZA DONOŠENJE ELABORATA

Sukladno članku 39. Zakona o sustavu civilne zaštite („Narodne novine”, broj: 82/15. i 118/18., 31/20., 20/21. i 114/22.) vlasnici i korisnici objekata u kojima se okuplja ili istodobno boravi više od 250 ljudi te između ostalih, odgojne i obrazovne ustanove, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

Člankom 3. Pravilnika o tehničkim zahtjevima sustava javnog uzbunjivanja stanovništva („Narodne novine”, broj: 69/16.) propisano je da za uspostavu internog sustava uzbunjivanja i obavješćivanja u objektima za koje se temeljem članka 39. Zakona o sustavu civilne zaštite („Narodne novine”, broj: 82/15., 118/18., 31/20., 20/21. i 114/22. ) mora osigurati uzbunjivanje i obavješćivanje te preko istog osigurati provedbu javnog uzbunjivanja, mogu se koristiti razglasni i video sustavi instalirani u objekte i njihovu okolinu te ostali suvremeni komunikacijski sustavi kojima se može osigurati pouzdano i brzo uzbunjivanje (GSM, interni sustavi elektroničke pošte, interni radio komunikacijski sustavi).

Kako bi se osiguralo uspostavljanje funkcionalnog sustava internog uzbunjivanja, vlasnici i korisnici predmetnih objekata dužni su izraditi Elaborat za interni sustav uzbunjivanja i obavješćivanja sukladno članku 3. stavku 2. Pravilnika o tehničkim zahtjevima sustava javnog uzbunjivanja stanovništva („Narodne novine”, broj: 69/16.).

## MJERE I AKTIVNOSTI KOJE SE UTVRĐUJU ELABORATOM

Ovim elaboratom se utvrđuju:

* + resursi za uzbunjivanje i obavješćivanje i način njihovog korištenja,
	+ odgovorne osobe zadužene za prijem priopćenja o vrsti opasnosti i mjerama koje je potrebno poduzeti i
	+ odgovorne osobe za provedbu uzbunjivanja i obavješćivanja.
1. **OBJEKTI U KOJIMA SE OSIGURAVA INTERNI SUSTAV UZBUNJIVANJA** Sustav uzbunjivanja i obavješćivanja iz ovoga Elaborata provodit će se u svim prostorijama OŠ Zemunik u Zemuniku Donjem.

## RESURSI ZA PROVEDBU INTERNOG I JAVNOG UZBUNJIVANJA

Za uspostavu internog sustava uzbunjivanja i obavješćivanja u prostorima Škole te osiguranje provedbe internog i javnog uzbunjivanja, koriste se:

* + mobilni telefoni, fiksne telefonske veze i elektronička pošta (e-mail)
	+ u slučaju nestanka električne energije, automatski se uključuje sigurnosna rasvjeta na svim evakuacijskim putovima u objektu

- u slučaju nestanka električne energije, uzbunjivanje i obavješćivanje se provodi ručnim zvonom

- otvaranjem vrata učionica, ureda i ostalih prostora u Školi, provjerava se nazočnost osoba, priopćava im se vrsta opasnosti i upućuje o daljnjim postupcima,

- učenici, radnici te ostale zatečene osobe u Školi informaciju dobivaju od radnika koji su zaduženi za evakuaciju i spašavanje u Školi te se postupa u skladu s procjenom o mjerama sigurnosti (ostaje se u istom prostoru, premješta se u drugi dio objekta ili se izlazi izvan prostora ustanove).

## UPUTE O KORIŠTENJU RESURSA ZA UZBUNJIVANJE I OBAVJEŠĆIVANJE

U slučaju potrebe javnog uzbunjivanja, interni sustav uzbunjivanja temelji se na uzbunjivanju školskim zvonom i obavješćivanju glasom - otvaranjem vrata učionica i ostalih prostora u Školi, provjerava se nazočnost osoba, priopćava o vrsti opasnosti i upućuje ih o postupcima.

Na hodnicima Škole obavještavaju se učitelji i ostale zatečene osobe o događaju, a po saznanju o vrsti opasnosti upoznaje se iste o detaljima događaja.

Učenici informaciju dobivaju od učitelja te se postupa u skladu s procjenom o mjerama sigurnosti (ostaje se u istom prostoru, premješta se u drugi dio Škole ili se izlazi izvan prostora Škole).

Neposredno obavještavanje o sustavu uzbunjivanja u školi, resursima i postupcima priopćava se usmeno na početku svake nastavne godine, a svakom novom zaposleniku prilikom prijema u radni odnos u uredu ravnatelja.

 Ravnatelj Škole zaprima neposredno priopćenje o sustavu uzbunjivanja ili obavijesti mobitelom, telefonom, elektroničkom poštom (e-mailom) ili drugim putem.

 Ravnatelj zaprimljenu obavijest o vrsti opasnosti i mjerama koje je potrebno poduzeti prenosi odgovornim osobama zaduženim za prijem priopćenja o vrsti opasnosti i mjerama koje je potrebno poduzeti.

Odgovorne osobe zadužene za prijem priopćenja o vrsti opasnosti i mjerama koje treba poduzeti dalje usmenim, internim telefonskim linijama ili elektroničkom poštom (e-mail) obavještavaju odgovorne osobe za provedbu mjera za uzbunjivanje i obavješćivanje, odnosno osobe koje su zadužene za evakuaciju i spašavanje.

Odgovorne osobe za provedbu mjera za uzbunjivanje i obavješćivanje poduzimaju aktivnosti sukladno zaprimljenoj obavijesti o vrsti opasnosti i mjerama koje treba poduzeti.

Organizaciju evakuacije obavljaju zaposlenici zaduženi za evakuaciju i spašavanje (osposobljene osobe za rukovođenje evakuacijom i spašavanjem) sukladno Planu evakuacije i spašavanja Škole.

Ravnatelj koordinira postupkom evakuacije.

## OSOBE ZADUŽENE ZA PRIJAM PRIOPĆENJA O VRSTI OPASNOSTI I MJERAMA KOJE JE POTREBNO PODUZETI

Odgovorne osobe zadužene za prijam priopćenja nadležnog centra 112 o vrsti opasnosti i mjerama koje treba poduzeti te za prijenos priopćenja odgovornim osobama za provedbu mjera za uzbunjivanje i obavješćivanje navedene su u Odluci o odgovornim osobama zaduženim za prijem priopćenja o vrsti opasnosti i mjerama koje je potrebno poduzeti, Prilogu I, te u Odluci o odgovornim osobama za provedbu uzbunjivanja i obavješćivanja, Prilogu II. Radnici koji su zaduženi za evakuaciju i spašavanje u Školi navedeni su u Prilogu III.

Kontakti odgovornih osoba koji su zaduženi za prijam priopćenja o vrsti opasnosti i mjerama koje treba poduzeti te za prijenos priopćenja odgovornim osobama za provedbu mjera za uzbunjivanje i obavješćivanje dostavljaju se u **nadležni centar 112**. Za dostavu kontakata i redovito ažuriranje istih zadužen je ravnatelj Škole.

## ODGOVORNE OSOBE ZA PROVEDBU MJERA UZBUNJIVANJA I OBAVJEŠĆIVANJE

Odgovorne osobe za provedbu mjera uzbunjivanja i obavješćivanja navedene su u Prilogu I. ovoga Elaborata.

Osobe zadužene za prijam priopćenja o vrsti opasnosti i mjerama koje treba poduzeti navedene su u Prilogu II. ovoga Elaborata.

Radnici koji su zaduženi za evakuaciju i spašavanje navedene su u Prilogu III. ovoga Elaborata.

U slučaju potrebe, odgovorne osobe za provedbu mjera za uzbunjivanje i obavješćivanje obavještavaju zadužene osobe za prijam priopćenja o vrsti opasnosti i mjerama koje treba poduzeti.

Radnici koji su zaduženi za evakuaciju i spašavanje provode uzbunjivanje i obavješćivanje učenika, radnika i ostalih zatečenih osoba u prostoru Škole te po potrebi provode evakuaciju istih.

## PROVJERA INTERNOG SUSTAVA UZBUNJIVANJA, OBAVJEŠĆIVANJA I PRIJAMU PRIOPĆENJA

Najmanje jednom godišnje treba provoditi provjeru funkcioniranja sustava uzbunjivanja, obavješćivanja i prijema priopćenja.

Provjerom rukovode odgovorne osobe zadužene za prijam priopćenja o vrsti opasnosti i mjerama koje treba poduzeti.

Provjera se obavlja tako da se simulira stvarna situacija uzbunjivanja, obavješćivanja i prijema priopćenja.

O svakoj provedenoj provjeri odgovorne osobe zadužene za prijam priopćenja o vrsti opasnosti i

mjerama koje treba poduzeti obvezene su izraditi izvješće te ga dostaviti ravnatelju Škole, pismenim i usmenim putem te ako su uočene slabosti i nedostaci u sustavu, dužni su predložiti i provesti mjere poboljšanja.

## OSTALE ODREDBE

Mjere provođenja evakuacije i spašavanja propisane Zakonom, a konkretno razrađene u Planu evakuacije i spašavanja Škole.

Temeljem članak 55. stavak 4. Zakona o zaštiti na radu („Narodne novine”, broj: 71/2014., 118/2014., 94/2018. i 96/2018.) propisana je obveza poslodavca za osposobljavanje radnika, glede postupanja u slučaju nastanka neposrednih i značajnih rizika za život i zdravlje, kojima su izloženi ili mogu biti izloženi.

Stavak 5. navedenoga Zakona propisuje obvezu provođenja vježbe evakuacije i spašavanja minimalno jednom u dvije godine.

Navedenu obvezu Škola redovito izvršava, odnosno kroz vježbe se potvrđuje da se evakuacija učenika, radnika i ostalih zatečenih osoba u prostoru Škole provodi se sukladno Planu evakuacije i spašavanja.

Ovaj Elaborat za uspostavu internog sustava uzbunjivanja i obavješćivanja objavljuje se na oglasnoj ploči i službenoj mrežnoj stranici Škole.

Elaborat stupa na snagu danom donošenja i dostavlja se na zahtjev nadležnom centru 112.

## Službena zabilješka:

Elaborat o internom sustavu uzbunjivanja donijela je Ravnateljica dana 13. veljače 2024. nakon čega je objavljen na službenim stranicama (http://os-zemunik.skole.hr/) i oglasnoj ploči u matičnoj školi 14. veljače 2024. godine, a svim zaposlenicima o tome je poslana obavijest i elektroničkom poštom (e-mailom).

KLASA: 241-01/24-01/01 URBROJ: 2198-1-46-24-1

 U Zemuniku Donjem 13. veljače 2024. godine

Ravnateljica:

 Božena Župan, dipl. bibl. i dipl. uč.